Adam Levine

Adam Noah Levine (født 18. mars 1979) er en amerikansk sanger, låtskriver, multi-instrumentalist, og skuespiller. Han er hovedvokalist i pop-rock-bandet Maroon 5 fra Los Angeles.

Han er født og oppvokst i Los Angeles i California og begynte sin karriere i 1994 da var med på å danne det alternative rockbandet Kara's Flowers hvor han var gitarist og hovedsanger. Gruppa gikk fra hverandre etter deres eneste album, The Fourth World (utgitt i 1997), og som ikke fikk større oppmerksomhet. I 2001 ble gruppa opprettet på nytt med endringer. Gitaristen James Valentine ble med og de endret navn til Maroon 5. I 2002 utga den nye sammensetningen deres første album, Songs About Jane, som solgte svært godt i USA. Siden da har de utgitt ytterligere fire album: It Won't Be Soon Before Long (2007), Hands All Over (2010), Overexposed (2012) og V (2014). Som en del av Maroon 5, har Levine mottatt 3 Grammy-priser, 2 Billboard Music-priser, 2 American Music-priser, 1 pris fra MTV Video Music og 1 fra World Music.

Siden 2011 har Levine fungert som instruktør på NBCs talentshow The Voice. I 2012 debuterte han som skuespiller i skrekkprogrammet American Horror Story: Asylum. Han hadde også en rolle i filmen Begin Again. Som entreprenør har han lansert sin egen produktutvalg av parfyme i 2013 som er navngitt etter ham selv og det samme året samarbeidet han med Kmart and ShopYourWay.com for å utvikle en kleskolleksjon. Han eier også et plateselskap, 222 Records. I 2013 kunne The Hollywood Reporter fortelle at det var beregnet at Levine kunne tjene mer enn 35 millioner dollar dette året.

Referanser

Eksterne lenker 
 
 
 
 
 222 Records offisielle nettsted

Sangere fra USA
Gitarister fra USA
Personer fra Los Angeles